หากต้องการดินเนอร์พิเศษในสไตล์อาหารเลี่ยน พร้อมกับบรรยากาศที่โรแมนติกและการบริการที่ดีในย่านสุขุมวิทร้านนี้ก็เป็นหนึ่งที่แนะนำในอาหารกลุ่ม Fine Dining กับมื้อดีๆ แบบหรูหรา บรรยากาศแสงไฟสลัว กับอาหารที่เน้นคุณภาพ ถึงแม้ว่ารายการอาหารในเมนูที่ไม่มากนัก พร้อมกับ Wine Selection ทั้ง ขาว และแดงมาทานร่วมกับอาหาร 
เมนูที่แนะนำมีทั้งสลัด A la carte พร้อมของหวาน มาที่นี่แนะนำ อิ่มแรกด้วย ขนมปังทางร้านอร่อยหอม เหนียวๆ ทานกับน้ำมันมะกอก และซอสโมซัมบิกก็อร่อยแล้ว ตามด้วย" Beetroot Salad" ที่มีความเย็นสดชื่น พร้อมกับ goat cheese (อาจจะฉุนและคาวหน่อย) ตามด้วย "Ravioli Stuffed With Truffle" ขนาดกำลังดีสักจาน และปิดด้วย เมนูหลักคือ " Wagyu Beef" ที่เหนียวนุ่มกำลังดี ย่างแบบ medium น่าจะเหมาะกับคนชอบเนื้อ
ปิดท้ายล้างปากสักนิดกับของหวานอย่าง "Chocolate Lava" มาเสริฟแบบอุ่นๆ พร้อม complimentary chocolate เล็กๆ แต่หนักด้วยความหวาน เข้มข้น อร่อยปิดท้าย แน่นอนที่สุดคือ ราคาอาจจะหนักหน่วงหน่อย รอโอกาสพิเศษไว้มาเยือน น่าจะได้ทั้งบรรยากาศ และความอร่อยพร้อมกัน
ที่นั่ง : มากกว่า 10 โต๊ะ มีทั้งด้านในและด้านนอก
ที่จอดรถ : ชั้นล่างสุด ฟรีประทับตรา และทานเกิน 1000 บาทขึ้นไป 